
Riigihanke „Viktoria bastioni ekspositsiooni ja külastuskeskuse sisustuse soetamine “
väljakuulutamiseta läbirääkimistega hankemenetluse korraldamine 
1. Asjaolud ja menetluse käik

Projekt “Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine“ on suunatud Narva-Ivangorodi kindluste ansambli ja regiooni turismiinfrastruktuuri arendamisele  läbi kindluste rekonstrueerimise ning  turismiinfo kättesaadavuse parandamise. 

Projekti raames teostatakse järgnevad töid:

· Viktoria bastioni kindlustamine, restaureerimine ja konserveerimine
· bastionite Viktoria ja Honor vahelise kurtiini ja püssirohukeldri restaureerimine
· Püssirohukeldrisse külastajate teenindamiseks külastuskeskuse rajamine
· välisvalgustustööd, drenaažitööd, haljastus, juurdepääsuteede ja platside rajamine, infostendi,  pinkide ja urnide paigaldamine
· kindluste ajalugu tutvustava  ekspositsiooni valmistamine ja külastuskeskusesse ja Viktoria bastioni I korruse kasemattidesse  paigaldamine 
Viktoria bastioni ekspositsiooni ja külastuskeskuse sisustuse soetamist rahastatakse Eesti-Läti-Vene piiriülese koostöö programmi 2007-2013 (www.estlatrus.eu) LSP-6 projekti «Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine» vahenditest,  mis koosnevad programmi toetusest, EV eelarve vahenditest ja Narva LV eelarve vahenditest.

Narva linna osalus projektis on kinnitatud Narva Linnavolikogu  otsustega  10.02.2011.a. nr 16 "Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine" teostaja määramine, sildfinantseerimise ja omafinantseeringu kinnitamine" ja  26.01.2012 nr 1 "Narva Linna volikogu 10.02.2011 otsuse nr 16 „Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine" teostaja määramine, sildfinantseerimise ja omafinantseeringu kinnitamine" muutmine”. Viktoria bastioni ekspositsiooni ja külastuskeskuse sisustuse soetamise hankelepingu eeldatavaks maksumuseks on 201 400,72 eurot (käibemaksuta). 

Narva Linnavalitsuse 10.07.2013. a korraldusega nr. 624-k otsustati algatada e-hankena avatud riigihankemenetlusena „Viktoria bastioni ekspositsiooni ja külastuskeskuse sisustuse soetamine” ning määrati ülalnimetatud riigihankes hankijaks Narva Linna Arenduse ja Ökonoomika Amet. 

Avatud riigihankemenetlus viitenumbriga 144933 kuulutati riigihangete registris välja 18.juulil 2013. Pakkumuste esitamise tähtajaks 28.08.2013 kell 13:00 ei laekunud ühtegi pakkumust. 

Vastavalt Riigihangete seaduse (RHS) § 29 lg 3 punkt 5 kohaselt hankemenetlus lõpeb pakkumuste esitamata jätmisega selleks kaesolevas seaduses sätestatud korras ettenähtud tähtaja jooksul. Narva Linnavalitsuse 04.09.2013.a nr 812-k korraldusega hankemenetlus oli lõpetatud.
Vastavalt RHS § 28 lg 2 punkt 1 kohaselt hankijal on õigus korraldada hankemenetlus väljakuulutamiseta läbirääkimistega hankemenetlusena, kui  avatud hankemenetluse käigus ei esitatud ühtegi pakkumust ja riigihanke esialgseid tingimusi olemuslikult ei muudeta.
Seoses sellega tegi Narva Linna Arenduse ja Ökonoomika Amet ettepaneku algatada esialgsetel tingimustel Viktoria bastioni ekspositsiooni ja külastuskeskuse sisustuse soetamiseks  väljakuulutamiseta läbirääkimistega hankemenetlus e-hankena riigihangete seaduses sätestatud korras. Hankedokumendid ja huvitatud isikute nimekiri on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 29.12.2005.a korraldusega nr 1400-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.

2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muu hulgas hankija poolt asjade ja teenuste soetamine. RHS § 15 lg 2 järgi on rahvusvaheline piirmäär summa, mille kehtestab perioodiliselt Euroopa Komisjon. Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" § 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. RHS § 28 lg 2  p 1 kohaselt on  hankijal õigus korraldada hankemenetlus väljakuulutamiseta läbirääkimistega hankemenetlusena kui avatud hankemenetluse käigus ei esitatud ühtegi pakkumust ja riigihanke esialgseid tingimusi olemuslikult ei muudeta.
3. Otsus

3.1. Algatada  riigihanke „Viktoria bastioni ekspositsiooni ja külastuskeskuse sisustuse soetamine“ väljakuulutamiseta läbirääkimistega hankemenetlus e-hankena, vastavalt juurdelisatud hankedokumentidele ja huvitatud isikute nimekirjale .
3.2. Määrata ülalnimetatud riigihankes hankijaks Narva Linna Arenduse ja Ökonoomika Amet ning riigihanke eest vastutavaks isikuks Narva Linna Arenduse ja Ökonoomika Ameti direktori kt – Jelena Skulatšova. 

3.3. Volitada Narva Linna Arenduse ja Ökonoomika Ametit, ametiasutuse põhimääruse järgse esindaja isikus, pidama läbirääkimisi  ja sõlmima edukaks tunnistatud pakkumuse esitanud pakkujaga  hankeleping.

4. Rakendussätted

4.1. Korraldus jõustub seaduses sätestatud korras.

4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

